open-index/open-wikipedia-markdown huggingface dataset:
Bralová skala

**Bralová skala** () je vrch na západnom okraji Kremnických vrchov. Leží nad obcou Sklené, približne  severovýchodne od Handlovej. Vrcholom prechádza  značená turistická magistrála Cesta hrdinov SNP.

## Poloha
Nachádza sa v severozápadnej časti Kremnických vrchov, v geomorfologickom podcelku Kunešovská hornatina. Vrch leží na hranici Žilinského a Trenčianskeho kraja a okresov Turčianske Teplice a Prievidza a zasahuje na katastrálne územia obcí Sklené a Ráztočno. Je súčasťou hrebeňa, ktorý vedie od juhu z Vysokej a pokračuje severozápadným smerom už pohorím Žiar. 

## Opis
[thumb|left|Výhľad z Bralovej skaly smerom na [Handlová|Handlovú ]]
Bralová skala nevyniká výraznou nadmorskou výškou, no je rozpoznateľná podľa vysielača na vrchole. Skalnatý vrchol je obľúbeným cieľom turistov a ponúka zaujímavý výhľad na mesto Handlová a široké okolie. Masívom prechádza Bralský tunel, ktorý je súčasťou železničnej trate Prievidza – Horná Štubňa. Na južnom úpätí sa nachádza rekreačné stredisko Remata. Západným susedom je Veľký vrch (), severozápadne sa nachádza Horeňovo (), východne vrch Klobučník () a južne Vysoká (). Juhozápadnú časť hrebeňa a teda i svahy Bralovej skaly odvodňujú prítoky Hraničného potoka do Handlovky v povodí Nitry. Voda z východnej časti odteká menšími potokmi do rieky Turiec. Najbližším sídlom je južne situovaná osada Remata, patriaca obci Ráztočno a severne ležiace Sklené, juhozápadne sa nachádza Handlová a juhovýchodne obec Kunešov.

### Výhľady
Nesúvislým porastom pokrytý vrchol a skalné bralo ponúkajú veľmi dobrý výhľad na okolie. Vidieť tak blízku Handlovskú a Turčiansku kotlinu, no tiež okolité Kremnické vrchy, pohorie Žiar,  Strážovské vrchy, Vtáčnik, Veľkú a Malú Fatru.

## Vysielač Bralová skala
vľavo|náhľad|Vysielač na vrchole
Na vrchu sa nachádza vysielač rozhlasu, televízie a GSM signálu, ktorý je určený pre pokrytie Handlovskej kotliny a horného Turca signálom DVB-T. V FM pásme je vysielaný signál Rádia Lumen na 98,1 MHz. 

### Vysielač
Vysielač šíri digitálny signál verejnoprávnej televízie a druhého multiplexu zo stožiara vysokého 35 m.

## Prístup
* po  značke z Handlovej cez Rematu
* po  značke (Cesta hrdinov SNP):
** od juhovýchodu z Kunešova cez Vysokú
** zo severozápadu z Vyšehradského sedla cez Horeňovo

## Referencie

## Pozri aj
* Kunešovská hornatina
* Cesta hrdinov SNP
* Zoznam vrcholov v Kremnických vrchoch
* Zoznam vysielačov na Slovensku

## Iné projekty

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Vysielače na Slovensku
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Sklené (okres Turčianske Teplice)
Kategória:Ráztočno
DreamWorks Records

**DreamWorks Records** (tiež SKG Music alebo SKG Music Group a Spielberg Music Group) bolo americké hudobné vydavateľstvo. Spoločnosť bola založená v roku 1996 Davidom Geffenom, Stevenom Spielbergom a Jeffreym Katzenbergom ako dcérska spoločnosť DreamWorks SKG. Vydavateľstvo bolo prevádzkované do roku 2005, kedy zaniklo.

Kategória:Hudobné vydavateľstvá
Ecce Homo

**Ecce Homo** môže byť

* Ecce Homo (latinsky *(aj)hľa človek*), slová, ktoré predniesol Pontius Pilát, keď ukázal davu umučeného Krista; vrátane diel, ktoré zobrazujú túto udalosť, napríklad:
**Ecce Homo (Antonello da Messina)
**Ecce Homo (Bosch, 1490)
**Ecce Homo (Bosch, 1470)
**Ecce Homo (Caravaggio)
**Ecce Homo (Juan Luna)
* Ecce Homo (kniha), Nietzscheho kniha 
* Ecce Homo (kostol), rímskokatolícky kostol v Jeruzaleme
* Ecce Homo (album), album natočený v roku 1997 folkovým pesničkárom Pepom Nosem
Karpathia

**Karpathia** bola slovenská black metalová skupina, ktorá vznikla v roku 2006 a svoju činnosť ukončila v roku 2012. 

## Aktuálna zostava
* Svarthen – gitara, spev, klávesy
* Nocturnal – gitara
* Odolen – basgitara
* Askold – bicie

## Diskografia
### Oficiálne albumy
* 2009 – *Urheimat - Volanie Havranov*

### EP
* 2007 – *Brieždenie Nad Striebornou Zemou* 

### Split album
* 2007 – *Vznešenej Krvi Zrodený* 
* 2010 – *Elegies of Endless Horizons* 
* 2013 – *Age of Myths and Legends* 

### Kompilácia
* 2021 – *Spomienky Hôr Karpatských*

## Externé odkazy
* bandcamp.com - Karpathia na stránke Bandcamp
* metal-archives.com - Karpathia na Encyclopaedia Metallum

Kategória:Slovenské blackmetalové hudobné skupiny
Kategória:Hudobné skupiny ukončené v roku 2012
Josef Polášek

**Josef Polášek** môže byť:
* Josef Polášek (architekt), (1899–1946) – český architekt
* Josef Polášek (kňaz), (1920) – český duchovný
* Josef Polášek (herec), (1965) – český herec

Polášek, Josef
Hrajme sa na Petra

***Hrajme sa na Petra*** je album detských piesní, ktorý nahral s detskými interpretmi Peter Nagy. Album vydalo hudobné vydavateľstvo Opus v roku 1990 na vinylovej platni a v roku 1995 na CD. V roku 2006 vydalo vydavateľstvo Opus tento album spolu s albumom *[[Peter, Vašo a Beáta deťom]]* na 2-CD. Na albume spievajú Michaela Pašteková, Tomáš Kalivoda, Ľuboš Kostelný, Ján Bocko a iní. 

Album získal zlatú platňu.

## Zoznam skladieb
# „Hrajme sa na Petra“
# „Myšky zlodejky“
# „Nosorožec“
# „Hudobní červíci“
# „Komár“
# „Malíček“ - (Peter Nagy / Peter Nagy)
# „Vreckový duch“ - Janko Bocko
# „Opravovňa “
# „Prečo krava nenosí kravatu“ - Tomáš Kalivoda a Peter Nagy
# „Mačka pána skladateľa“ - (Július Kinček / Peter Nagy)
# „Mäsiarky“
# „Hrdza“
# „Máme doma dážd“
# „Tomi má v saxofóne zlato“ - (Peter Nagy / Peter Nagy)
# „Ružová teta“
# „Vyspi sa do krásy“

## Referencie
2. http://sk.emelvi.eu/opus-100-peter-nagy-pesnicky-pre-deti-peter-vaso-a-beata-detom-hrajme-sa-na-petra  

Kategória:Hudobné albumy z 1990
Kategória:Albumy Petra Nagya
Kategória:Detské hudobné albumy
My všichni školou povinní

***My všichni školou povinní*** je úspešný český televízny seriál režiséra Ludvíka Rážu. Hlavnú postavu hrá český herec Miroslav Vladyka v postave Michala Karfíka, no neprehliadnuteľné sú aj postavy Jirku Olivy (Milan Šimáček), Jany Vychodilovej (Veronika Žilková), Jitky Povejšovej (Jana Janatová) či obľúbeného učiteľa Lamača (Jiří Sovák).

Príbehy sa odohrávajú v školskom prostredí, kde sa stretávajú 3 generácie: skúsený Lamač odchádzajúci do dôchodku, nastupujúci Michal a školou povinné deti. Okrem bežných i menej častých situácii riešia protagonisti i komplikované rodinné vzťahy, lásku nevynímajúc.

## Časti

## Externé odkazy
* České stránky o seriáli

Kategória:Česko-slovenské televízne seriály
Kategória:Televízne seriály z roku 1984
Kategória:Dramatické televízne seriály
Útok na Baalbek

**Útok na mesto Baalbek** (známy aj ako **Operácia Ostrý a hladký**) ležiace v údolí Bikaa na území Libanonu sa odohral v noci z 1. na 2. augusta 2006 počas vojny medzi hnutím Hizballáh a Izraelom. Cieľom operácie izraelských špeciálnych jednotiek bolo zajať predstaviteľov hnutia Hizballáh a získať spravodajské informácie.

## Útok
Skupina zhruba dvesto (podľa niektorých odhadov je toto číslo nadhodnotené) vojakov na palubách helikoptér sa k cieľu priblížila letom ponad Stredozemné more kde letka dotankovala. Krátko pred samotným vysadením vojakov zaútočilo izraelské letectvo na ciele v okolí cieľovej budovy. Vojaci zapojení do operácie pochádzali z dvoch izraelských špeciálnych jednotiek – Šaldag (izraelské letectvo) a Sajeret Matkal  (Aman – rozviedka izraelskej armády).

Cieľom útoku bola budova nemocnice Dar al-Hikma. Podľa informácií rozviedky ju využíval Hizballáh a mali v nej pôsobiť aj príslušníci iránskych Revolučných gárd. Podľa predstaviteľov Hizballáhu padli vojaci do pasce a boli obkľúčení, ale keďže všetci izraelskí vojaci sa bezpečne dostali po splnení misie domov dá sa predpokladať, že toto vyhlásenie sa nezakladalo na pravde.

Príslušníkom Sajeret Matkal sa podarilo zajať niekoľko osôb. Medzitým sa jednotka Šaldag dostala do prestrelky zhruba tri kilometre od nemocnice, no neutrpela žiadne straty. Celá operácia prebehla rýchlo. Vojaci boli vysadení 1. augusta o 22:32 a oblasť opustili okolo tretej ráno nasledujúceho dňa, takže na mieste zotrvali len okolo štyri a pol hodiny. Okrem zajatých osôb so sebou izraelskí vojaci odniesli nájdené dokumenty a zbrane.

## Dohra
Izrael tvrdil, že zajaté osoby boli členmi libanonského Hizballáhu. Ten ale toto vyjadrenie dementoval a tvrdil, že ide o nevinných civilistov. Neskôr boli zadržané osoby prepustené. Podľa izraelskej armády stratil Hizballáh v boji 19 mužov, ale ten toto vyhlásenie taktiež odmieta.

## Referencie
* http://www.nytimes.com/2006/08/23/world/middleeast/23raid.html?_r=2&oref=slogin
* http://www.jpost.com/
* http://www.haaretz.com/

Kategória:Druhá libanonská vojna
Kategória:Bitky v 2006
Riso Kagaku

**Riso Kagaku Corporation** (transkripciou: *Risó kagaku kógjó kabušiki gaiša*), , je japonská firma, ktorú v roku 1946 založil jej súčasný prezident Noboru Hajama.

V súčasnosti spoločnosť vyrába digitálne tlačové stroje Risograph, ktoré svojím výkonom i ďalšími parametrami prevyšujú štandardné kopírovacie stroje. Firma je priekopníkom v oblasti risografie a je zároveň aj najväčším svetovým výrobcom digitálnych tlačových strojov, pracujúcich na tomto princípe. Ich výrobky pokrývajú viac než 60% svetového trhu. 

## Zdroje


Kategória:Podniky v Japonsku
Trajánov most

náhľad|Moderná rekonštrukcia mosta
náhľad|Ruiny na začiatku 20. storočia
**Trajánov most** bol rímsky segmentový oblúkový most a prvý most postavený na dolnom toku Dunaja. Viac ako tisíc rokov bol najdlhším oblúkovým na svete a to v celkovej dĺžke aj v rozpätí oblúka. Most postavil starogrécky architekt Apollodoros z Damasku, na príkaz cisára Trajána, aby bolo zabezpečené zásobovanie rímskeho vojska pri ťažení do Dácie v roku 105.

Most sa nachádzal východne od Železných vrát, blízko dnešného mesta Drobeta-Turnu Severin (Rumunsko) a Kladovo (Srbsko). Jeho dĺžka bola 1 135 metrov (šírka Dunaja v tomto úseku je 1 071 m), šírka 15 m a výška od hladiny rieky 19 m. Na každom konci bol okolo vstupu na most postavený rímsky vojenský tábor *[[kastrum]]*. Konštrukciu tvorili drevené oblúky na 20 kamenných pilieroch (z kameňa, malty a puzolánového cementu), ktoré boli od seba vzdialené 38 metrov.. Most bol postavený za veľmi krátky čas od roku 103 do 105, čo sa pravdepodobne podarilo odklonením toku rieky.

Po ústupe rímskych vojsk bol most zničený. V roku 1856, keď bola hladina Dunaja rekordne nízko, bolo viditeľných všetkých 20 pilierov. V roku 1906 boli dva piliere zničené aby neobmedzovali lodnú dopravu. V roku 1932 bolo 16 pilierov pod vodou a v roku 1982 ich bolo archeológmi zmapovaných iba 12 (zvyšné boli pravdepodobne odplavené). V súčasnosti sú viditeľné iba piliere na oboch brehoch Dunaja.

## Referencie

### Literatúra
*GALLIAZZO, Vittorio (1994), *I ponti romani. Catalogo generale*, 2. vydanie, Treviso: Edizioni Canova, s. 320–324 (No. 646), ISBN 88-85066-66-6
*TUDOR, D. (1974b), "Le pont de Constantin le Grand à Celei", Les ponts romains du Bas-Danube, Bibliotheca Historica Romaniae Études, 51, Bukurešť: Editura Academiei Republicii Socialiste România, s. 135–166

## Iné projekty

## Zdroj
*

Kategória:Mosty v Rumunsku
Kategória:Mosty v Srbsku
Kategória:Mosty v starovekom Ríme
Kategória:Oblúkové mosty
Kategória:Zničené mosty
Kategória:Kamenné mosty
Kategória:Mosty cez Dunaj
Apollodoros z Damasku

**Apollodoros z Damasku** bol grécky staviteľ, architekt, dizajnér a sochár, ktorý tvoril počas 2. storočia. Pochádzal z Damasku, ktorý bol v tom čase súčasťou rímskej provincie Sýria.

[náhľad|Reliéf znázorňujúci monumentálny [Trajánov most. Apollodoros stojí v popredí za obetujúcim cisárom.]]
Bol obľúbencom cisára Trajána, ktorého sprevádzal na ťažení do Dácie. Postavil Trajánov most cez Dunaj, ktorý zabezpečoval dopravu a zásobovanie pri ťažení do Dácie v rokoch 105 – 106. Okrem menších projektov postavil aj významné Trajánovo fórum (Forum Trajanum, 106 – 112) a Trajánov stĺp (113) v Ríme. Navrhol aj víťazný Trajánov oblúk v mestách Beneventum a Ancona. Je mu pripisovaná aj stavba Panteónu v Ríme (126) a stavba mosta Alconétar v Španielsku. V roku 106 postavil alebo zrekonštruoval odeón v rímskej štvrti Campus Martius, ktorý začal budovať cisár Domicián.

Trajánov stĺp v strede fóra je prvý triumfálny monument svojho druhu. Po nástupe Hadriána k moci, Apollodoros kritizoval niektoré cisárove architektonické návrhy a bol uvrhnutý do nemilosti a krátko na to obvinený z fiktívnych zločinov a popravený . Pre Hadriána napísal aj spis o obliehacích strojoch (*Πολιορκητικά*).

## Referencie

## Zdroje
* Chisholm, Hugh: *Encyclopædia Britannica* (11. vydanie). Cambridge University Press, 1911
* James Grout: 'Apollodorus of Damascus,' časť ''Encyclopædia Romana''
* 

## Iné projekty

Kategória:Architekti starovekého Ríma
Trajánovo fórum

náhľad|Rekonštrukcia fóra s Trajánovým stĺpom v strede
náhľad|Mapa cisárskych fór
**Trajánovo fórum** () je chronologicky posledným z cisárskych fór (Fori Imperiali). Jeho autorom bol starogrécky architekt Apollodoros z Damasku.

Fórum bolo postavené na príkaz cisára Trajána a financované zo zisku z dobytia Dácie, ktoré skončilo v roku 106. Fórum bolo dokončené v roku 112, Trajánov stĺp o rok neskôr. Pre takýto rozsiahly komplex boli nutné rozsiahle základy. Boli upravené svahy kopcov Quirinale a Campidoglio, ktoré ohraničovali údolie kde sa rozkladal Campus Martius. Je pravdepodobné, že základy boli pripravované na príkaz cisára Domiciána, pričom celý projekt bol prisúdený Apollodorosovi z Damasku, ktorý sprevádzal Trajána na výprave do Dácie.

Stavba sa skladala z veľkého stĺporadia obkolesujúceho piazzu pôdorysu 200 x  s exedrami na dvoch stranách. Hlavný vchod je na južnej strane a tvorí ho víťazný oblúk so sochou Trajána na koči so šesť záprahom. Na severe piazzy ležala Bazilika Ulpia, ktorá bola dláždená trojuholníkovou dlažbou z bieleho mramora a dekorovaná veľkou jazdeckou sochou Trajána.

Na sever od baziliky bola menšia piazza s chrámom zasväteným božskému Trajánovi. Priamo na sever od Baziliky Ulpia boli na každej strane fóra dve knižnice. V jednej boli latinské dokumenty a v druhej grécke. Medzi knižnicami bol  vysoký Trajánov stĺp.

## Referencie

## Iné projekty

Kategória:Pamiatky v Ríme
Kategória:Stavby v starovekom Ríme
Makruk

**Makruk** (thaj. หมากรุก) alebo **thajský šach** je abstraktná dosková hra, podobná šachu, odvodená zo staršej indickej hry Čaturanga. Je považovaná za hru, ktorá je zo všetkých šachových hier najviac podobná svojmu predchodcovi.

Hra Makruk je veľmi populárna v Thajsku a Kambodži. V týchto krajinách je populárnejšia ako šach. Približne dva milióny obyvateľov Thajska vie hrať Makruk, z toho približne 5000 vie hrať aj šach.

## Referencie


## Iné projekty

## Pozri aj
* Šach

## Externé odkazy
* Makruk na boardgamegeek.com 
*http://czernay.cz/clanek/1418  (česky)

Kategória:Doskové hry
Kategória:Abstraktné doskové hry
Kategória:Tradičné doskové hry
Kategória:Šachové varianty
Jonas Quinn

*Tento článok sa týka televízneho seriálu [[Stargate SG-1]].*

**Jonas Quinn** je jedna z hlavných postáv v seriáli Stargate SG-1. Postavu vytvorili Brad Wright a Robert C. Cooper.

## Účinkovanie postavy
### Piata séria
Jonas Quinn, ktorého postavu stvárnil Corin Nemec, sa objavil na konci 5. série Stargate SG-1. Geniálny vedec s veľkou schopnosťou učiť sa sa spolupodielal na vytvorení bomby zo vzácnej a jedinečnej suroviny – naquadrie. Nepovažoval za správne vytváranie bomby, no veril, že nie je iná možnosť, ako docieliť mier. Plukovník Jack O’Neill mu však ponúkol novú možnosť, využiť naquardiu na iné účely, napríklad na vytvorenie obranných štítov. Po tom, čo Jonas priniesol vzorku tejto suroviny do veliteľstva hviezdnej brány, sa stal na svojej planéte zradcom.

Pri testovaní účinkov naquadrie došlo k nešťastiu, ktoré spôsobilo masívny únik radiácie z laboratória. Jonas neurobil nič, len žasol nad odvahou Daniela Jacksona, ktorý zariadenie emitujúce radiáciu vypol, no sám dostal smrteľnú dávku radiácie. Jonas Quinn nadviazal na prácu a výskum Daniela Jacksona, ktorý zomiera v rovnakej epizóde (Meridian), v ktorej sa Jonas prvýkrát predstavuje. Snaží sa plnohodnotne Daniela nahradiť, a to z veľkej časti aj preto, že Dr. Jackson zachránil jeho planétu pred katastrofou. Opakovane tvrdil, že mal konať on, a smrteľná dávka rádioaktivity mala radšej zabiť jeho.

### Šiesta séria
Počas šiestej série sa stal riadnym členom elitného tímu SG-1, a to napriek tomu, že nepochádzal zo Zeme. Jeho spojitosť s Teal’com, ďalšej postavy pôvodne z inej planéty, je rozoberaná počas celej série. Jonas sa stal obeťou pokusov Goa’ulda Nirrti, ktoré spôsobili vízie predpovedajúce budúcnosť na konci šiestej série. Jeho schopnosť učiť sa a komunikovať bola ukázaná v epizóde Frozen, kde dokázal komunikovať so ženou z roku Antikov. Pri predstavovaní tejto postavy sa taktiež ukazuje potreba byť dôležitý, niečim iným ako len hlavou. Aj keď sa fyzickou zručnosťou nemohol porovnávať s ostatnými členmi tímu, niekoľkokrát tým aj celú planétu zachránil.

### Siedma séria
S tímom SG-1 sa lúči po návrate Daniela Jacksona, ktorého bolo možné nájsť vďaka jeho jazykovedným znalostiam. Pri útoku na na Anubisovu vesmírnu loď bol zajatý a Anubis sa dozvedel cenné informácie o jeho planéte. Chcel bojovať proti Goa’uldom a pomôcť poraziť ich, no nechtiac ich doviedol priamo na svoju rodnú planétu. Naposledy sa táto postava objavuje na konci 7. série, kde informuje o skazonosných účinkoch použitia bomby a snaží sa spolu s ďalšími členmi SG-1 a jedným Goa’uldom zachrániť planétu pred implóziou.

Quinn, Jonas
Todd Mohney

**Todd Mohney** je americký gitarista, ktorý hral na gitaru v začiatkoch melodic hardcorovej skupiny Rise Against. Pochádza z mestečka Joliet v Illinois v USA, ale v súčasnosti žije v Los Angeles. Bol aktívny v bočnom projekte s názvom The Killing Tree skupiny Rise Against so spevákom Timom McIlrathom.

Todd Mohney napríklad účinkoval a môže byť videný vo videoklipe ku skladbe „Heaven Knows“ z albumu *[[Revolutions per Minute]]*.

Kategória:Rise Against
Kategória:Rockoví gitaristi USA
Kategória:Herci hudobných videí USA
Régis Debray

**Jules Régis Debray** (* 2. september 1940, Paríž, Francúzsko) je francúzsky spisovateľ, novinár, ľavicovo orientovaný filozof a politický aktivista. Je známy aj tým, že sa v 60. rokoch spolu s Che Guevarom podieľal na partizánskej vojne v Bolívii, kvôli čomu tam bol niekoľko rokov väznený.

Narodil sa v r. 1940 v Paríži, študoval na prestížnej univerzite *[[École Normale Supérieure]]* a v r. 1965 získal titul profesora filozofie. Krátko na to odišiel na Kubu, kde sa stal profesorom na *[[havana|Havanskej]] univerzite*. Bol blízkym priateľom Fidela Castra a Ernesta Guevaru. V rokoch 1966 až 1967 sa spolu s Che Guevarom zúčastnil príprav partizánskej vojny v Bolívii, no 20. apríla 1967 ho chytila bolívijská armáda. Debray bol mučený a kvôli tomu pravdepodobne prezradil viacero informácii, ktoré neskôr napomohli k Che Guevarovmu zadržaniu. Debraya 17. novembra 1967 odsúdila bolívijská vojenská junta na 30 rokov väzenia, čo však viedlo k rozsiahlej medzinárodnej kampani za jeho prepustenie (vedenej napr. Jean-Paul Sartreom, André Malrauxom či pápežom Pavlom VI.). V decembri 1970 ho novozvolený bolívijský prezident Juan José Torres amnestoval. Po prepustení strávil Debray nejaký čas v Čile, odkiaľ sa do Francúzska vrátil po Pinochetovom prevrate v r. 1973. Neskôr sa venoval hlavne publikačnej činnosti, sociologickému výskumu a politickému aktivizmu.

V rokoch 1981 až 1985 pracoval pre prezidenta François Mitterranda ako poradca pre zahraničné záležitosti, neskôr do polovice 90. rokov zastával viacero funkcii v rôznych vládnych inštitúciách.

Od r. 1999 pôsobí ako profesor sociológie na *Univerzite Jeana Moulina* v Lyone, pokračuje v publikačnej činnosti a sociálno-politickom aktivizme. Je ženatý so známou venezuelskou antropologičkou Elisabeth Burgos-Debrayovou.

Debray napísal niekoľko desiatok kníh a esejí, vo viacerých sa zaoberá Che Guevarom a jeho partizánskymi aktivitami v Južnej Amerike (v slovenčine a češtine vyšli *Horí sneh* (1980) a *Revoluce v Revoluci* (1970)), v mnohých ďalších zas robí analýzy spoločenských a politických problémov. Je jedným zo zakladateľov a hlavných predstaviteľov sociologického výskumného smeru, tzv. mediológie.

## Externé odkazy
* Osobná stránka Regisa Debraya

Kategória:Narodenia v 1940
Kategória:Francúzski spisovatelia
Kategória:Francúzski filozofi
Rise Against 7″

***Rise Against 7″*** je rovnomenná 7″ vinylová limitovaná edícia EP americkej melodic hardcorovej skupiny Rise Against, ktorá vyšla 12. mája 2009 pod vydavateľstvom Fat Wreck Chords.

Skupina tvrdí, že toto EP bolo vydané ako výsledok stávky, ktorú Rise Against prehrala s frontmanom skupiny NOFX Fat Mikom.

Pieseň „Grammatizator“ bola vydaná ako iTunes digitálny singel dňa 20. októbra 2009 nahrávacou spoločnosťou DGC Records / Interscope Records a 7″ vinylový singel bol vydaný vydavateľstvom Fat Wreck Chords.

## Zoznam skladieb

## Referencie

Kategória:EP z 2009
Kategória:EP Rise Against
Kristin Cashorová

**Kristin Cashorová** (; * 1976) je americká spisovateľka fantasy, ktorej debutový román, *[[Výnimočná]]* (), bol vydaný v októbri 2008. Kniha bola nominovaná na ceny Andre Nortona a Williama C. Morrisa. Jej druhá kniha, *[[Ohnivá]]*, vyšla v októbri 2009, a opisuje príbeh, ktorý sa odohráva skôr ako príbeh jej prvej knihy *Výnimočná*.V súčasnosti už vyšla tretia kniha, Bitterblue (slov. Iskrivá)

## Bibliografia
* *[[Výnimočná]]* (), 2008
* *[[Ohnivá]]* (), 2009
* *Iskrivá* (ang. Bitterblue), 2011
**Jane,Unlimited , 2017*

## Referencie

## Externé odkazy
* Oficiálna stránka

Kategória:Spisovatelia USA
Kategória:Spisovatelia fantasy
88 Fingers Louie

**88 Fingers Louie** bola skupina pochádzajúca z Chicaga z Illinois v USA, ktorá bola založená v roku 1993. Hrali žánre ako hardcore punk, melodic hardcore a punk rock. V roku 1993 vydali svoj debutový 7" vinyl s názvom *[[Go Away]]*. Po rozpade v roku 1999 členovia Joe Principe a Dan Wleklinski pokračovali v tvorbe punk rocku a vytvorili skupinu Rise Against.

## Diskografia
* Go Away 7" (1993)
* Wanted 7" (1993)
* Behind Bars (1995)
* The Dom Years (1997)
* The Teacher Gets It (1997)
* Back On The Streets (1998)
* 88 Fingers Louie/Kid Dynamite (1999)
* 88 Fingers Louie LIVES (2009)

## Referencie

Kategória:Hudobné skupiny z 1993
Kategória:Punkrockové hudobné skupiny USA
Kategória:Hardcorepunkové hudobné skupiny USA
Baxter

**Baxter** (niekedy aj **.baxter.** na obaloch albumov) bola skupina pochádzajúca z Chicaga v Illinois, ktorá hrala prevažne post-hardcore. Najznámejší členovia skupiny boli Tim McIlrath (neskôr Rise Against, The Killing Tree a The Honor System) a Neil Hennessy (neskôr The Lawrence Arms, The Killing Tree, The Falcon a Colossal).

## Členovia
*Tim McIlrath - hlavné vokály
*Neil Hennessy - gitara, sprievodný spev
*Timothy Remis - bicie
*J.Wood - basová gitara

## Diskografia
* *[[Troy’s Bucket]]* (1996) – Astroboy Records
* *[[Lost Voices…]]* (1997) – Static Station Records
* *[[.baxter.]]* (2002) – Will Not Clear Man records

## Referencie

## Externé odkazy
* Myspace page
* Baxter fans page

Kategória:Hudobné skupiny z 1995
Kategória:Punkrockové hudobné skupiny USA
Kategória:Post-hardcorové hudobné skupiny USA
Kategória:Štvorice v hudbe
Kategória:Hudobné skupiny ukončené v roku 1999
Výnimočná

***Výnimočná*** () je fantasy román pre mládež od americkej spisovateľky Kristin Cashorovej. Je to jej debutová kniha. Rozpráva príbeh mladej bojovníčky Katsy, jej putovanie a sebaobjavovanie. Kniha bola označená za jednu z kníh roka 2008 pre mládež podľa *[[Amazon.com]]* a mala vo všeobecnosti priaznivé recenzie. Dejovo jej predchádza kniha *[[Ohnivá]]*, ktorá však vyšla o rok neskôr.

## Referencie

Kategória:Knihy Kristin Cashorovej
Kategória:Knihy z 2008
Kategória:Fantasy knihy
Slovnaft extraliga 2010/2011

**Slovnaft extraliga 2010/2011** bola 18. sezónou slovenskej hokejovej extraligy. V základnej časti vytvorili hokejisti HC Košice nový rekord súťaže so ziskom 137 bodov. Víťazom sa stalo družstvo HC Košice, ktoré porazilo družstvo HK ŠKP Poprad 4:1 na zápasy v sérii hranej na štyri víťazné stretnutia. Družstvo MsHK Žilina zostúpilo do baráže. Po víťazstve 4:0 na zápasy s družstvom ŠHK 37 Piešťany si zachovalo extraligovú príslušnosť aj v nasledujúcej sezóne.  

## Konečná tabuľka základnej časti

## Play-off
### Pavúk

## Štvrťfinále
* **[[HC Košice]]** - HC Nitra **4:1** (**4:3**, **6:0**, 3:2sn, 1:3, **5:0**)
* **[[HK ŠKP Poprad]]** - HK 36 Skalica **4:2** (**0:2**, **2:1**, 2:1, 0:1PP, **6:3**, 1:0)
* **[[HC ’05 Banská Bystrica]]** - HKm Zvolen **4:3** (**3:5**, **3:4**, 3:0, 4:3sn, **1:2sn**, 3:2sn, **2:1**)
* HC Slovan Bratislava - **[[Dukla Trenčín]]** **3:4** (**4:2**, **4:1**, 6:3, 2:3sn, **1:2**, 3:6, **2:5**)

## Semifinále
* **[[HC Košice]]** - Dukla Trenčín **4:0** (**9:1**, **5:0**, 4:3sn, 5:1)
* **[[HK ŠKP Poprad]]** - HC ’05 Banská Bystrica **4:3** (**7:5**, **1:3**, 1:3, 3:2, **4:3PP**, 1:2sn, **6:4**)

## Finále
* **[[HC Košice]]** - HK ŠKP Poprad **4:1** (**3:1**, **3:0**, 1:2PP, 6:1, **4:1**)

## Baráž o extraligu
* **[[MsHK Žilina]]** - ŠHK 37 Piešťany **4:0** (**4:2**, **4:2**, 3:1, 3:1)

## Majster Slovenska 2010/2011 - HC Košice
* **Brankári:** Július Hudáček, Tomáš Halász
* **Obrancovia:** Ján Tabaček, Marcel Šterbák, Radek Deyl, Ján Homer, Michal Grman, Peter Slimák, Michal Šeda, Peter Huba
* **Útočníci:** Peter Bartoš, Vladimír Dravecký, Miroslav Zálešák, Michel Miklík, Marek Vorel, Dušan Pašek, Richard Jenčík, Marcel Haščák, Stanislav Gron, Jaroslav Kristek, Martin Frolík, Peter Fabuš, Martin Kriška, Dušan Andrašovský, Marcel Baláž, Tomáš Hričina, Ondrej Gmitter, Oliver Jokeľ
* **Tréneri:** Rostislav Čada, Pavol Zůbek

Kategória:Sezóny slovenskej hokejovej ligy
Kategória:Ľadový hokej v 2010
Kategória:Ľadový hokej v 2011
Šatrandž

**Šatrandž** je dosková hra pochádzajúca z Perzie, kde vznikla približne v 7. storočí zo staršej indickej hry čaturanga. Je starou formou šachu, ktorý sa z nej postupne vyvinul. 

## Dejiny
Predchodcom šatrandžu je staršia indická hra čaturanga. V Perzii boli pravidlá čaturangy modifikované a názov hry bol upravený zo sankrtského slova čaturanga, t. j. "štyri druhy vojska", prispôsobením perzskej výslovnosti na čatrandž. Štyri druhy vojska predstavovali pechotu, jazdectvo, bojové slony a bojové vozy.

Potom čo bola Perzia v polovici siedmeho storočia dobytá moslimami, sa hra dostala do celého moslimského sveta a jej názov bol prispôsobený arabskej výslovnosti na šatrandž. Z arabských krajín sa šatrandž postupne dostal do Európy. 

Najstarší európsky text o šatrandži je latinská báseň Versus de scachis z roku 997. V tejto básni je hra už označovaná ako šach, ale pravidlá moderného šachu vznikli v neskoršom období (13. - 15. storočie).

## Pozri aj
* Čaturanga
* Šach
* Versus de scachis - Wikisource

Kategória:Šach
Kategória:Doskové hry
Kategória:Abstraktné doskové hry
Kategória:Tradičné doskové hry
Kategória:Šachové varianty
Ciprian Foias

**Ciprian Ilie Foias** (* 20. júl 1933, Reşiţa, Rumunsko)† 22. marec 2020, Tempe, Arizona, USA) bol rumunský matematik pôsobiaci v USA. 

Je známy predovšetkým vďaka svojej práci v teórii operátorov, matematickej analýze a dynamických systémoch. Jeho prínos v týchto oblastiach má širokú škálu aplikácií, najmä v teórii riadenia, geofyzike a ekonómii. V roku 1995 dostal Wienerovu cenu za aplikovanú matematiku.

## Referencie


## Externé odkazy
*
*
* Homepage an der Indiana University
* Ciprian Foias v Mathematics Genealogy Project

Kategória:Nositelia Wienerovej ceny
Kategória:Rumunskí matematici
Kategória:Matematici USA
Reșița

thumb|right|Panoráma mesta.
50px|left|Erb.

**Reșița** (, , , ) je mesto v Rumunsku v oblasti Banátu, hlavné mesto župy Caraș-Severin. Podľa údaja z roku 2006 má mesto 86&nbsp;383 obyvateľov. Je významným priemyselným centrom, známy je predovšetkým hutnícky, strojársky a chemický priemysel.

## Iné projekty

## Zdroj
* 

Kategória:Mestá v Rumunsku
Arthur Winfree

**Arthur Taylor Winfree** (* 15. máj 1942, St. Petersburg, Florida, USA – † 5. november 2002, Tucson, Arizona, USA) bol americký teoretický biológ, ktorý sa zaoberal predovšetkým tvorbou matematických modelov rôznych biologických javov. V roku 2000 dostal Wienerovu cenu za aplikovanú matematiku.

## Zdroj

Kategória:Nositelia Wienerovej ceny
Kategória:Biológovia USA
Kategória:Matematici USA
Kategória:Osobnosti z Floridy
Bergisch Gladbach

**Bergisch Gladbach** je hlavné a najväčšie mesto krajinského okresu Rheinisch-Bergischer v spolkovej krajine Severné Porýnie-Vestfálsko vo vládnom obvode Kolín nad Rýnom. Svojím počtom obyvateľov, ~105 000 sa zaraďuje medzi najmenšie veľkomestá Nemecka (nad 100 000 obyvateľov = veľkomesto).

## Dejiny
Prvé sídlo na mieste dnešného Bergisch Gladbach-u bolo už v 13. storočí, ale mesto bolo oficiálne založené až v roku 1856. Súčasné mesto vzniklo na 1. januára 1975 ako súčasť komunálnej reformy v Severnom Porýni-Vestfálsku. V roku 1977 prekročil počet jeho obyvateľov hranicu 100 000.

## Partnerské mestá

## Referencie

## Iné projekty

## Zdroj
*

Kategória:Mestá v Severnom Porýní-Vestfálsku
Mike Markkula

**Armas Clifford „Mike“ Markkula Jr.** (* 11. február 1942) je americký podnikateľ, ktorý bol anjelský investor a druhý CEO spoločnosti Apple Computer, Inc.. Poskytol spoločnosti potrebný začiatočný kapitál a manažérsku podporu. So Steveom Jobsom a Steveom Wozniakom sa zoznámil, keď hľadali financie pre výrobu osobného počítača Apple II. Vďaka tomuto financovaniu Apple získalo partnera a a stalo sa firmou.

## Životopis
Markkula zarobil milióny na akciách, ktoré kúpil ako marketingový manažér spoločnosti Fairchild Semiconductor a Intel. Odišiel vo veku 32 rokov.

„Dôchodok“ opustil potom, ako spoznal Steva Jobsa. Odporučili mu ho Regis McKenna a Don Valentine, investori, ktorí nemali záujem financovať Apple. Markkula ho navštívil a Jobs ho presvedčil o trhovom potenciáli počítača Apple II. V roku 1977 Markkula priniesol do firmy svoje skúsenosti z biznisu, 250 000 $ (80 000$ ako investíciu do firmy a 170 000$ ako pôžičku) a stal sa tretinovým vlastníkom a zamestnancom číslo 3. Taktiež priviedol do firmy jej prvého prezidenta, Michaela Scotta, ktorého nahradil v rokoch 1981 až 1983. Markkula bol riaditeľom od 1985 do roku 1997, kedy sa po návrate Jobsa do Apple sformovalo nové vedenie. Wozniak, ktorý vlastnoručne vytvoril prvé dva počítače Apple, pripisuje úspechy Applu viac Markkulovi ako sebe.

Po odchode z Apple Markkula pokračoval vo financovaní ďalších firiem: Echelon Corporation, ACM Aviation, San Jose Jet Center a Rana Creek Habitat Restoration. Založil nadáciu Markkula Center for Applied Ethics v Santa Clara University, kde je v súčasnosti riaditeľom.

Je investorom v spoločnosti Crowd Technologies, ktorá vyvíja webovú aplikáciu Piqqem, využívajúcu múdrosť davov pre predpovedanie vývoja na burze. Je tiež investorom škótskej firmy RunRev.

## Osobný život
Markkulová rodina je z Fínska.

## Referencie

## Zdroj
* 

Kategória:Podnikatelia USA
Vytie

***Vytie*** () je básnická zbierka autora Allena Ginsberga vydaná v roku 1957 vo vydavateľstve *City Lights*, ktorého spolumajiteľom je Lawrence Ferlinghetti. Básnická zbierka odštartovala aféru so súdnym procesom, v ktorom sa súdili dve vydavateľstvá (City lights). Lawrence Ferlinghetti vzdoroval úspešne obvineniu iného vydavateľa za urážku mravnosti a verejného vkusu. Tento vyhraný spor priniesol publikácii skvelú reklamu, ktorá spôsobila nebývalý obchodný úspech pri vydávaní poézie v USA. *Vytie* dosiahlo 50-tisícový náklad a stalo sa manifestom nového poetického, sociálneho a filozofického hnutia Beat generation. Navyše spor bol precedensom v prospech všetkých budúcich vydaných diel a slobody umeleckej tvorby. 

Vytie je súbor poém v žánri báseň v próze. Tematicky čerpá z ciest po súdobej Amerike, nevyhýba sa sociálnemu pohľadu ale bez moralizovania. Cieľom Vytia je ukázať pravdivú Ameriku bez zastierania a afektovania. 

Ginsbergove básne v próze majú výrazný znak subjektívneho pohľadu a autobiografie. Básne sú litániami, výpočtom protichodných javov, súborom anafor a paralel. Ginsberg sa vo svojich básňach z 50-tych a 60-tych rokov staval do pozície proroka až mesiáša, napríklad básne *Hymnus* a *Amerika*.

## Zdroj
* GINSBERG, Allen: Vytie, vydavateľ Slovenský spisovateľ, rok 1991, ISBN 80-220-0305-0
Kategória:Knihy Allena Ginsberga
Kategória:Knihy z 1957
Kategória:Básnické zbierky
Kategória:Beat generation
Patrick Nasmyth

**Patrick Nasmyth** (* 7. január 1787, Edinburgh – † 17. august 1831, Londýn) bol škótsky maliar. Bol najstarším synom slávneho umelca Alexandra Nasmytha. Jeho mladší brat, James bol inžinier, ktorý získal slávu ako vynálezca parného kladiva.

## Životopis
Nasmyth sa narodil v Edinburghu a bol pomenovaný po patrónovi jeho otca, Patrickovi Millerovi. Blízky vzťah k umeniu si vyvinul už v ranom veku a jeho otec mal veľký záujem na rozvoji talentu svojho syna. Ako teenager Nasmyth po úraze stratil možnosť použitia pravej ruky a to ho nútilo naučiť sa maľovať ľavou rukou. Väčšiu časť zo svojho bol ťažko chorý.

Veľa z Nasmythovej práce, ktorá nie je presne datovaná, sa týka jeho rodného Škótska. V maľovaní pokračoval aj po presťahovaní do Londýna v roku 1810. Rovnako ako otca aj jeho ovplyvnili práce holandských majstrov zo 17. storočia, najmä Meindert Hobbema a Jacob van Ruysdael (veľké množstvo diel oboch majstrov bolo vystavených v galériách v Londýne počas celého Nasmythovho života). Nasmyth zomrel na chorobu, ktorá mala symptómy ako zápal pľúc.

## Externé odkazy
* Obrazy Patricka Naysmitha (Artcyclopedia.com)

## Zdroj

Kategória:Škótski maliari
Kategória:Osobnosti z Edinburghu
Hniezdo

thumb|Vtáčie hniezdo
**Hniezdo** je príbytok (konkrétne miesto), v ktorom niektoré živočíchy kladú vajíčka, sedia na nich alebo vychovávajú v ňom svoje potomstvo. Príbytok môže byť prirodzeného pôvodu (napríklad trhlina v skale), ktorý si živočích len upraví, môže byť živočíchom cielene vybudované (lastovičie hniezdo), prípadne môže byť prevzaté po inom živočíchovi. Niektoré druhy kladú tajne svoje vajíčka do cudzích hniezd do cudzej znášky, ich rodičia sa tak potom o ich mláďatá starajú (tzv. hniezdny parazitizmus). Najznámejším prípadom sú niektoré kukučky, napríklad kukučka obyčajná.

U druhov (resp. rodov), ktoré si svoje hniezda stavajú samy, možno podľa typu hniezda určiť jeho staviteľa.

Pre vtáky, ktoré hniezdia v dutinách, ľudia niekedy budujú hniezda umelé. Najbežnejším typom je vtáčia búdka.

Hniezda si stavajú nielen vtáky, ale aj cicavce, ryby, plazy a hmyz.

## Pozri aj
* hniezdny parazitizmus
* hniezdne teritórium
* penové hniezdo
* vajce

## Iné projekty

## Zdroj

Kategória:Stavby živočíchov
Gerald Beresford Whitham

**Gerald Beresford Whitham** (* 13. december 1927, Halifax, Spojené kráľovstvo – † 26. január 2014) bol britsko-americký matematik.

Vyštudoval Victoria University of Manchester a v roku 1953 tu získal doktorát pod vedením Jamesa Lighthilla.

Od roku 1962 bol profesorom aplikovanej matematiky na California Institute of Technology.
Bol známy predovšetkým vďaka práci v matematickej fyzike, najmä v oblasti prúdenia tekutín a vlnenia.

Bol členom American Academy of Arts and Sciences od roku 1959 a Kráľovskej spoločnosti od roku 1965.

V roku 1980 dostal Wienerovu cenu za aplikovanú matematiku.

## Referencie


## Externé odkazy
* Gerald Beresford Whitham

## Zdroj

Kategória:Nositelia Wienerovej ceny
Kategória:Matematici USA
Kategória:Anglickí matematici
Anomalocaris

***Anomalocaris*** (Whiteaves, 1892) je vyhynutý rod dravých živočíchov, z obdobia kambria. 
## Opis
Dosahoval dĺžku 60 – 90 cm. Mal dve dlhé chápadlá, ktorými si podával korisť k ústam. Mal dve výrazné oči. Na spodnej strane hlavy mal ústny otvor s čeľusťami. Zadnú časť tela tvorili laloky, ktoré mu slúžili na plávanie.

Lovil pravdepodobne drobné článkonožce, ako boli trilobity (na niektorých skamenelinách sa našli známky poškodenia, ktoré mohol zapríčiniť). Fosílne pozostatky tohto tvora boli objavené v burgeských vrstvách (Skalnaté vrchy). Výskyt týchto skamenelín je častý a je to najväčší živočích objavený v tejto lokalite. Neskôr boli nájdené aj ostatné druhy na miestach v Grónsku, Číne aj v Austrálii.

## Druhy
**A. briggsi*
**A. canadensis* (Whiteaves 1892)
**A. pennsylvanica* (Resser, 1929 (&#61; *A. canadensis*?)
**A. saron* (Hou, Bergström & Ahlberg, 1995)

## Galéria

Súbor:Anomalocaris Mt. Stephen.jpg|*Anomalocaris*, fosília „chápadla“ (blízko Field, Britská Kolumbia)
Súbor:AnomalocarisDinoMcanb.jpg|Model *Anomalocarisa*, múzeum Canberra
Súbor:Burgess scale Cor.png|Porovnanie veľkosti *Anomalocarisa* (červený) a človeka
Súbor:Anomalocaris model.jpg|Model hlavovej časti Anomalocarisa, Múzeum prírodnej histórie Londýn.


## Referencie

## Iné projekty

## Externé odkazy
* The Anomalocaris Homepage 

## Zdroj

Kategória:Živočíchy žijúce v kambriu
Osamelý pútnik

***Osamelý pútnik*** () je zbierka poviedok autora Jacka Kerouaca. Zbierka obsahuje osem poviedok, ktorých spojivom je cestovanie po USA stopom, vlakom, pešo a tiež cesta do Európy loďou cez Maroko do Francúzska. Je to cestovný denník samotného autora, ktorý v ňom zapisuje svoje subjektívne vnemy a obrazy reality. Spôsob tvorby textu je pre neho typický prúd podvedomia i vedomia. Vynecháva klasickú angličtinu, bez klišé a otvorene spracúva bežiacu realitu. V textoch sa vyskytujú obvyklé postavy bítnikov a postavy bohémy s večne prázdnymi vreckami.

;Názvy poviedok:
* Móla za noci bez domova
* Mexický roľník
* Železničná zem
* Prasiatka morskej kuchyne
* Newyorské scény
* Veľká cesta do Európy
* Americký tulák na ústupe

## Zdroj
* Jack Kerouac: Osamělý poutník, vydav. Votobia - Olomouc, rok 1993,203 strán, ISBN 80-85619-68-7

Kategória:Knihy Jacka Kerouaca
Kategória:Knihy z 1960
Kategória:Beat generation
Kategória:Knihy v anglickom jazyku
Kategória:Romány USA
Kategória:Sfilmované knihy
Mucholapka

**Mucholapka** môže byť:
*papierový lepkavý pás upravený na lapanie múch, pozri mucholapka (pás)
*rod rastlín, pozri mucholapka (rod)
SVD

**SVD** môže byť:

* Singular value decomposition
* sovietska/ruská ostreľovačská puška, pozri Ostreľovačská puška Dragunova
* švédsky denník, pozri *[[Svenska Dagbladet]]* (*SvD*)
* holandský trance music DJ, pozri Sander van Doorn (* 1979)
* skratka rehoľného inštitútu Spoločnosť Božieho Slova (verbisti; ) pozri Spoločnosť Božieho Slova
Kométy Pásma planétok

**Kométy Pásma planétok** sú telesá, ktoré obiehajú vo vnútri pásma planétok a prejavujú kometárnu aktivitu počas určitej doby svojho obehu okolo Slnka. Na rozdiel od väčšiny komét, ktorých obežné dráhy sa nachádzajú v približne rovnakej vzdialenosti od Slnka ako Jupiter, kométy pásma planétok sa pohybujú po takmer kruhových obežných dráhach vnútri pásma planétok a ich obežné dráhy sú nerozoznateľné od obežných dráh väčšiny asteroidov. 

Podľa niektorých hypotéz môžu byť kométy pásma asteroidov (ľadové asteroidy) zdrojom vody na Zemi.

## Kométy
V súčasnosti patrí do tejto skupiny 5 identifikovaných komét:
* 133P/Elst-Pizarro
* 118401 LINEAR
* P/2005 U1
* P/2008 R1
* P/2010 A2

## Referencie


## Pozri aj
* Pásmo planétok
* Kentaur (planétka)
## Zdroj

Kategória:Kométy
Kategória:Slnečná sústava
Satori v Paríži

***Satori v Paríži*** je cestopisná novela od autora Jacka Kerouaca. Je to rozprávanie o jeho ceste do Paríža a  Bretónska, kde hľadal svoje rodinné korene. Zistil, že pochádza z francúzskeho šľachtického rodu. V úvode ku knihe si pripisuje svoje meno odvodené od predkov vo forme Jean-Louis Lebris de Kérouac. Jeho predok sa vysťahoval do Kanady a Kerouacovou materčinou bola francúzština, ktorou výhradne hovoril až do ukončenia povinnej školskej dochádzky. „Satori“ (po japonsky *osvietenie*) prepadlo Kerouaca v taxíku z letiska a odvtedy sa ho držalo niekoľko rokov. Je to svieže a rýchle rozprávanie o skúsenostiach Francúza s americkým pasom v Paríži a Bretónsku.

## Zdroj
* Jack Kerouac: Satori v Paříži, vydav. Votobia, rok 1994, česky, 123 strán textu, ISBN 80-85619-89-X

Kategória:Knihy Jacka Kerouaca
Kategória:Knihy z 1965
Kategória:Beat generation
Kategória:Literárne diela odohrávajúce sa v Paríži
Kategória:Romány USA
Kategória:Sfilmované knihy
Podzemníci

***Podzemníci*** () je novela napísaná v roku 1953 autorom Jackom Kerouacom. Novela nemá klasickú stavbu príbehu. Je to opis života komunity intelektuálov a bohémskych umelcov - novej Beat generation v San Franciscu, ktorej súčasťou sa Kerouac stal. Rozpráva o milostnom vzťahu mladého spisovateľa *Lea* a černošky *Mardou*. Spontánna spoveď protagonistu bítnického milieu písaná za zvukov jazzu a v benzedrinovom opojení. Novela je spísaná metódou prúdu vedomia. Sú v nej jasne zistiteľné postavy a vzťahy ku konkrétnym osobnostiam bítnikov (Gregory Corso, Allen Ginsberg, William S. Burroughs a iní).

Novela je autentickým obrazom myšlienkového, hudobného a literárneho hnutia, ktoré naplno ovplyvnilo americkú literatúru až v budúcom desaťročí.

## Zdroj
* Jack Kerouac: Podzemníci, Mladá Fronta, preklad Jan Lamper, 1992, 127 strán textu, ISBN 80-204-0326-4

Kategória:Knihy Jacka Kerouaca
Kategória:Knihy z 1958
Kategória:Beat generation
Kategória:Romány USA
Kategória:Sfilmované knihy
Rodina planétok

**Rodina planétok** je skupina asteroidov, ktoré majú rovnaké elementy obežnej dráhy ako sú veľká polos, excentricita a inklinácia dráhy. Predpokladá sa, že členovia jednej rodiny sú pozostatkami po zrážke dvoch alebo viacerých asteroidov. Najväčšie rodiny obsahujú niekoľko stoviek známych asteroidov a množstvo zatiaľ nezanalyzovaných alebo neobjavených menších objektov. Menšie rodiny môžu mať len okolo 10 známych členov. V súčasnosti existuje 20 až 30 známych rodín a niekoľko desiatok zatiaľ nepotvrdených. Väčšina z nich sa nachádza v pásme planétok.

## Pozri aj

* Asteroid
* Planétka
* Pásmo planétok
* Elementy dráhy

Kategória:Planétky
Alexandre Chorin

**Alexandre Joel Chorin** (* 1938, Varšava, Poľsko) je americký aplikovaný matematik a profesor na Kalifornskej univerzite v Berkeley. Zaoberá sa predovšetkým počítačovými modelmi prúdenia tekutín. V roku 2000 dostal Wienerovu cenu za aplikovanú matematiku.

## Život

Alexandre Chorin sa narodil v roku 1938 vo Varšave a vyrastal v Izraeli a vo Švajčiarsku. Neskôr sa usídlil v Spojených štátoch, kde v roku 1966 získal na New Yorkskej univerzite titul PhD., jeho školiteľom bol Peter Lax. Od roku 1971 pôsobí na Kalifornskej univerzite v Berkeley, pričom počas tejto doby ako hosťujúci profesor pôsobil na viacerých významných univerzitách a vedeckých pracoviskách.

## Práca

Alexandre Chorin sa zaoberá predovšetkým aplikovanou matematikou, najmä počítačovými modelmi prúdenia tekutín, ale aj štatistickou mechanikou, teóriou turbulencií a numerickými metódami. V oblasti počítačových modelov prúdenia tekutín je autorom tzv. projekčnej metódy, čo je numerická metóda na riešenie úloh o ikompresibilných tokoch závislých od času, pričom Chorin dokázal aj konvergenciu tejto metódy. Je tiež autorom numerických metód na výpočet Wienerových integrálov.

## Zdroje



Kategória:Nositelia Wienerovej ceny
Kategória:Matematici USA
Kategória:Matematici židovského pôvodu
Kategória:Osobnosti USA židovského pôvodu
Kategória:Vyučujúci na New York University
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Nositelia National Medal of Science
Kategória:Osobnosti z Varšavy
Halifax (Yorkshire)

**Halifax** je mesto v Anglicku v metropolitnom grófstve West Yorkshire. Od 15. storočia je známe najmä vďaka manufaktúram a neskôr priemyslu na spracovanie ovčej vlny. Názov mesta pochádza zo staroanglických ekvivalentov pre anglické slová *holy* (svätá) a *face* (tvár). Podľa údaja z roku 2001 má mesto 82&nbsp;056 obyvateľov.

## Osobnosti mesta
* David Hartley (* 1705 – † 1757), filozof a lekár, spoluzakladateľ asociačnej psychológie
* Herbert Akroyd Stuart (1864 – † 1927), inžinier a vynálezca
* Oliver Smithies (* 1925), americký genetik britského pôvodu, nositeľ  Nobelovej ceny za fyziológiu alebo medicínu
* Gerald Beresford Whitham (* 1927 – † 2014), britsko-americký matematik
* John Ernest Walker (* 1941), biochemik, nositeľ  Nobelovej ceny
* Ed Sheeran (* 1991), spevák
* Aaron Stainthorpe, spevák skupiny My Dying Bride

## Partnerské mestá
*  Aachen, Nemecko

## Iné projekty

Kategória:Mestá v Anglicku
Prayer of the Refugee

„**Prayer of the Refugee**“ je druhý singel americkej melodic hardcorovej skupiny Rise Against z ich albumu *[[The Sufferer & the Witness]]*, a bol celosvetovo vydaný v roku 2006. Pieseň bola pôvodne nazvaná „Diaspora“.

Pieseň je uvedená ako bonusová skladba v hre Guitar Hero 3:Legends of Rock.

## Prehľad grafu
Pieseň dosiahla #7 v hitparáde *[[Billboard]]* Alternative Songs. Je to prvý singel, ktorý sa dostal do Top 10.

## Certifikácia

## Zostava
* Tim McIlrath – spev, rytmická gitara
* Joe Principe – basová gitara, sprievodný spev
* Chris Chasse – sólová gitara, sprievodný spev 
* Brandon Barnes – bicie, perkusie

## Referencie

## Externé odkazy
* 

Kategória:Piesne Rise Against
Kategória:Piesne z 2006
Nízky Jeseník

náhľad|Velký a Malý Roudný
**Nízky Jeseník** () je vrchovina na severovýchode Česka v Moravsko-sliezskom a Olomouckom kraji. Najvyšším vrcholom je Slunečná ().

## Geológia
Je jedným z najstarších geologických celkov strednej Európy s pozostatkami sopečnej činnosti. Je tvorený najmä prvohornými, kulmskými sedimentovanými horninami, založenými na predchádzajúcich sedimentoch a vulkanitoch, vzniknutých intenzívnou sopečnou činnosťou na dne devónskeho mora. Oblasť Nízkeho Jeseníku bola vždy známa ťažbou farebných a drahých kovov.

### Sopečná činnosť
Počas treťohôr bol v dôsledku horotvorných procesov Nízky Jeseník vyzdvihnutý, zatiaľčo oblasť Hornomoravského úvalu a Kladska sa prepadla. Vzniknuté zlomy zemskej kôry tak umožnili sopečnú činnosť a vytvorili sa tak najmladšie sopky v Česku.

* Červená hora
* Velký Roudný
* Malý Roudný
* Uhlířský vrch
* Venušina sopka

Posledné dve boli činné ešte počas starších štvrtohôr.

## Geomorfológia
Nadmorská výška vrchoviny sa pohybuje iba medzi 400600 metrami, najvyššia západná časť dosahuje 800 metrov. Východná časť klesá až na úroveň  Nízky Jeseník nadväzuje na východnú časť Hrubého Jeseníku a obklopuje ho Sliezska nížina, Hornomoravský úval, Moravská brána a Ostravská panva.

### Geomorfologické podcelky
Nízky Jeseník sa skladá z geomorfologických podcelkov Brantická vrchovina, Bruntálská vrchovina, Domašovská vrchovina, Oderské vrchy, Slunečná vrchovina, Stěbořická vrchovina, Vítkovská vrchovina a Tršická pahorkatina.

## Literatúra
* Do nitra Askiburgionu. *Bruntálský slovník naučný: encyklopedie Nízkého Jeseníku*. Bruntál : Moravská expedice, 2004; ISBN 80-86511-18-9.
* HRADÍLEK, Zbyněk. *Materiály ke květeně Nízkého Jeseníku a přilehlých území: floristický kurz ČSBS v Bruntále (1989)*. Olomouc : Sagittaria, 1999; ISBN 80-238-4872-0.
* JANOŠKA, Martin. *Nízký Jeseník očima geologa*. Olomouc : Univerzita Palackého, 2002; ISBN 80-244-0252-1
* VLACH, Jaroslav. *Nízký Jeseník a Oderské vrchy*. Praha : Olympia, 1968.
* VLACH, Jaroslav. *Nízký Jeseník a přilehlé oblasti*. Praha : STN, 1958.

## Pozri aj
* Hrubý Jeseník
* Jeseníky

## Iné projekty

## Zdroj
* 


Kategória:Pohoria v Česku
Kategória:Geomorfologické celky v Česku